Държавен вестник, бр. 8, 2018 г., стр. 97

БРОЙ  8	
Д Ъ Р Ж А В Е Н  В Е С Т Н И К 	
СТР.  97  
гласно писмо от 10.02.2017 г., подписано от 
директора на дирекция „Комуникационни и 
информационни системи“ към МВР. 
Фактът на публикуване на проекта на 
НИД на наредбата ведно с мотивите на ин­
тернет страницата на МВР на 16.03.2016 г. 
е удостоверен и с констативен протокол от 
21.04.2016 г. на нотариус Валентина Георги­
ева, представен с жалбата.
Видно от мотивите към проекта, промени­
те в наредбата са провокирани от желанието 
и необходимостта от разграничаване на ре­
гистрационни табели, които се предоставят 
при регистрация на МПС, собственост на 
дипломатически представителства, и таки­
ва, собственост на консулства, ръководени 
от почетни консули в Република България. 
Посочено е също, че от извършен анализ 
и преценка е установено, че привилегиите, 
с които приетите от държавата консулски 
длъжностни лица се ползват в резултат на 
регистрацията на превозното им средство 
по реда на Наредба № I-181 от 2002 г. не са 
необходими за осъществяване на техните 
функции и постигане на целите, за които са 
назначени, поради което се предвижда про­
мяна в чл. 17 от действащата наредба, като 
МПС, собственост на консулства, ръководени 
от почетни консули в Република България, 
да получават табела с регистрационен номер, 
различна от тази, предназначена за дипло­
матическите представителства. 
С писмо от 16.03.2016 г. министърът на 
вътрешните работи на основание чл. 140, 
ал. 3 ЗДвП е изпратил на министъра на 
външните работи проекта на наредбата за 
съгласуване. 
С писмо изх. № 04-02-78 от 22.03.2016 г. 
министърът на външните работи съгласува 
проекта за изменение на наредбата и прави 
допълнителни предложения. 
Наредбата за изменение и допълнение на 
Наредба № I-181 от 2002 г. за регистрацията 
и отчета на моторните превозни средства, 
собственост на чуждестранни физически и 
юридически лица, е обнародвана в „Държавен 
вестник“, бр. 30 от 15.04.2016 г. 
Текстът на оспорения § 4, т. 2 се различава 
от текста на публикувания проект. Видно от 
приложения към констативния протокол на 
нотариуса и преписката на административния 
орган проект на НИД на наредбата, текстът 
на публикувания за обсъждане проект на § 4, 
т. 2 гласи: в чл. 17, ал. 2 се правят следните 
изменения и допълнения: в т. 4 след думите 
„регистрирани номера“ се поставя запетая 
и се добавя „и за МПС, собственост на кон­
сулства, ръководени от почетни консули в 
Република България“. 
За сравнение оспорената разпоредба на 
§ 4, т. 2 от НИД на наредбата гласи: в чл. 17, 
ал. 2 се правят следните изменения и допъл­
нения: в т. 4 след думите „регистрирани в 
страната“ се поставя запетая и се добавя „и 
за МПС, собственост на консулства, ръко­
водени от почетни консулски длъжностни 
лица – граждани на друга държава, в Репу­
блика България“. 
С оспорените разпоредби на § 4, 6 и 7 от 
НИД на наредбата се отнема привилегията 
на почетните консулски длъжностни лица да 
ползват МПС, регистрирано по реда на тази 
наредба с табели с регистрационен номер 
с отличителни белези: буквени означения 
„СС“ на червен фон с бели букви и цифри, 
като се предвижда за МПС, собственост на 
консулства, ръководени от почетни консул­
ски длъжностни лица – граждани на друга 
държава, в Република България, привилегия 
на табели с регистрационен номер с отли­
чителни белези: буквени означения „ХХ“ 
на син фон с бели букви и цифри (съгласно 
оспорения § 4). 
Съгласно публикувания на интернет 
страницата на МВР текст на § 4, т. 2 от 
проекта за изменение на наредбата табели 
с регистрационен номер с отличителни бе­
лези: буквени означения „ХХ“ на син фон с 
бели букви и цифри са предвидени за МПС, 
собственост на консулства, ръководени от 
почетни консули в Република България. А 
съгласно обнародвания текст на § 4, т. 2 от 
НИД на наредбата табели с регистрацио­
нен номер с отличителни белези: буквени 
означения „ХХ“ на син фон с бели букви 
и цифри се дават за МПС, собственост на 
консулства, ръководени от почетни консулски 
длъжностни лица само граждани на друга 
държава, в Република България.
Също така отпада задължението на МВР 
да определя интервала от регистрационни 
номера на МПС, ползвани от консулства, 
ръководени от почетни консули (съгласно 
оспорения § 6), и се определя срок до три 
месеца от влизане в сила на измененията за 
представяне за промяна на регистрацията в 
съответната служба по регистрация на МПС, 
собственост на консулства на други държави 
в Република България, ръководени от почетни 
консулски длъжностни лица, както и МПС, 
собственост на лица със статут на почетни 
консулски длъжностни лица на други държави 
в Република България, които към датата на 
влизане на измененията са регистрирани с 
регистрационни номера с буквени означения 
„СС“ (съгласно оспорения § 7).
3. По съществото на спора:
Оспореният подзаконов нормативен акт 
е издаден от компетентен орган – минис­
търа на вътрешните работи. Съгласуван е 
с министъра на външните работи съгласно 
разпоредбата на чл. 140, ал. 3 ЗДвП.